O‘zbekiston va Vetnam o‘rtasida to‘g‘ridan to‘g‘ri aviaqatnovlar yo‘lga qo‘yiladi

Transport vazirligi xabariga ko‘ra, uchrashuvda mamlakatlar o‘rtasida savdo-iqtisodiy aloqalarni rivojlantirish, turizm sohasidagi o‘zaro manfaatli hamkorlikni yangi bosqichga olib chiqish bilan bog‘liq jihatlar muhokama etildi.
Xususan, mamlakatlar o‘rtasida turizmni rivojlantirish, yo‘lovchi va yuk tashuvlari hajmini oshirish maqsadida ikki davlat poytaxtlarini bog‘lovchi to‘g‘ridan to‘g‘ri aviaqatnovlarni qayta tiklash bilan bog‘liq masalalar atroflicha ko‘rib chiqildi.
Uchrashuvda “Vietnam Airlines” aviakompaniyasi “Uzbekistan airways” AJ va "Uzbekistan airpors" AJ bilan to‘g‘ridan to‘g‘ri hamkorlikni yo‘lga qo‘ygan holda Xanoy – Toshkent – Xanoy yo‘nalishida muntazam qatnovlarni tashkil etish bilan bog‘liq masalani tez orada batafsil muhokama etishga kelishib olindi.